Хорхе Марио 1960 онд Сан Хосегийн Максимо Коллежид суралцаж, философийн эрдмийн зэрэг хүртжээ. Үүний дараа 1964-1965 онд ""Язгуурын гэм нүгэлгүй үр тогтолт"" коллеж болон Санта Фе хотын дунд сургуульд уран зохиол, сэтгэл судлалын багшаар ажилласан. 1969 оны 12 сарын 13-нд санваартны хэргэмтэй болсон. Сан Мигелийн Философи, Шашин судлалын факультетад үргэлжлүүлэн сурч, тус факультетаддаа шашин судлалын профессороор ажиллав.

Гуравдугаар сарын 22 - Оросын арми Галисиа буюу одоогийн Польшийн өрнөд хэсгийг олон хоног бүсэлсний эцэст хяналтаа тогтоожээ. Оросын арми Австри-Унгарын эзэнт гүрний найман есөн генерал, 93 ахлах офицер, 2,500 доод шатны офицеруудыг олзолсон юм.

Гологдсон хүүхэн нь Монголын зохиолч Цэндийн Дамдинсүрэнгийн 1929 онд бичсэн тууж. Орчин үеийн уран зохиолын эхэн үеийн шилдэг зохиолуудын нэг гэгддэг тус туужаас сэдэвлэн, Монгол кино үйлдвэр 1961 онд ижил нэртэй кино бүтээжээ.

Тэрээр Хорасан хэмээх Ираны нэгэн аймагт 935 онд төрсөн. Түүний эцэг нь баян газрын эзэн байжээ. Саманидын хааны үед ид оргил үе нь байсан гэгддэг. Саманидын хаант улс унасны дараа байгуулагдсан Газнавидын эзэнт гүрний үед тухайн үеийн султан Махмуд Газнид бараалхан өөрийнхөө бүтээлийг бэлэглэсэн боловч, султан амласан шан харамжаа бүрэн өгөөгүй байна. Фирдоуси мөнгөгүйрэн ядуурахын эрхэнд номоо нэгэн ядуу архины худалдаачинд заржээ. Тэрээр Газнигаас Түс рүү буцан хаанд зориулж шүлэг бичиж өөрийнхөө уур хилэнг илэрхийлж байв.

Манай иргэд хийн түлшний хэрэглээг бараг мэддэггүй, сард 3-5 тн орчим баллонтой хийн түлшийг улсын хэмжээнд хэрэглэдэг, вагон цистернээр их хэмжээний хийн түлш хүлээж авч худалдах боломжгүй байсан учраас ОХУ-ын хий нийлүүлэгчийн автоцистернээр хийн түлшийг зөөвөрлөж, 2002 онд 36м3 буюу хамгийн их багтаамжтай хий зөөврийн автоцистернийг худалдан авч ашиглалтанд оруулсан.

Харти Кнуков: Халимагийн тусгай хорооны залхаан цээрлүүлэх үүрэг гүйцэтгэгч. Дотоод яамны мөрдөн байцаагч, Дамбийжаагийн аллагыг гүйцэтгэсэн. Яруу найрагч, ардын дайсантай эвлэршгүй тэмцэгч, тууштай алан хядагч.

Тус байгууллага нь хүний эрхийг, ялангуяа эрх зүйн аливаа зөрчлийн улмаас хохирсон хохирогчийн эрхийг хангах, хамгаалах асуудлаар хууль тогтоомжийн хэрэгжилт, уялдаа, үр нөлөөг шинжлэх ухааны үндэстэй судалж, холбогдох асуудлаар дүгнэлт, санал, зөвлөмж гарган хууль тогтоомжийг боловсронгуй болгох үйл ажиллагаанд дэмжлэг үзүүлэх, нийтэд сурталчилах, төрийн болон төрийн бус байгууллагын захиалгаар, мөн иргэдэд зориулсан сургалт зохион байгуулах, өөрийн үндсэн зорилгын хүрээнд мэдээллийн сан бий болгох, холбогдох хууль тогтоомжийн системчлэлийг тогтмол хийж, сурталчлах ажлыг зохион байгуулж эрхэлнэ.

Өмнөд Чүнчон аймаг засаг захиргааны эрх үүрэггүй нутаг — Хусо мужид багтдаг. Баруун талаараа Шар тэнгист тулж, бусад талаараа Кёнги, Умард Чүнчон, Өмнөд Чолла гэх 3 аймаг, Тэжон, Сэжун хэмээх 2 хот буюу аймгийн зэргийн бүгд 5 нутагтай хаяа залгадаг. Эндхийн хүн ардын дундаж орлого бусдаас их гэдэг нь 2010 оны нэг хүнд ноогдох ДНБ—$47,516 гэдгээр илэрнэ. Өмнөд Чүнчоны Йонги хошуу гэж байсныг 2007 оноос засаг захиргааны хувьд зэрэг ахиулж онцлон өөртөө засах Сэжун хот болгон өөрчлөн байгуулжээ. БНСУ-ын нийслэл ирээдүйд Сөүлээс энэ хотод нүүн ирэх төлөвтэй.